# Aptarimas:Lietuvos istorija slavų požiūriu

### Straipsnis iš Vikipedijos, laisvosios enciklopedijos.

Straipsnio pavadinimas labai netikslus - kas tie slavai? Straipsnyje nėra nei vienos pavardės, tik "sakoma", "teigiama". Visa tai daro straipsnį tik kažkokių gandų rinkinėliu, autorius greičiausiai niekada nėra girdėjęs Stryjkovskio, jei vadina jį Straikovskiu :) Dirgela 18:21, 20 Lapkričio 2005 (EET)

Pridėjau nuorodų, pataisiau Stryjkovskio kroniką. Kas dėl slavų, gal geriau skambėtų "rytų slavų". Tik "baltarusių" dėti turbūt negalima, nes toks požiūris egzistuoja ir Rusijoje, o kaip yra Ukrainoje nežinau, neteko ukrainietiškų puslapių apie LDK matyt arba kokių nors ukrainiečių autorių istorijos knygų. DeirYassin 19:01, 20 Lapkričio 2005 (EET)

  Nei rytų slavai, nei slavai, nei baltarusiai požiūrio į Lietuvos istorija neturi. Jį turi atskiri istorikai, mokykliniai vadovėliai, istorikų mokyklos ir pan. Iš vis tokio kategorizavimo kaip "lietuviai mano" ar "rusai galvoja" reikėtų vengti, nes tai labai netikslu ir nerimta. Jei norime pasakyti kad dauguma mano taip ir rašykime. Rašymas apibendrintai ir sąmoningai ar nesąmoningai vartojami apibūdinimai "slavų požiūris" yra tipiškai stereotipiniai ir neturėtų būti naudojami encikloepdijoje.

  Beje tos pridėtos nuorodos situacijos nekeičia. Kas tai per puslapiai - ką jie atspindi - kelių mažaraščių baltarusių manijas, ligotas fantazijas ar tai rimtos istorinės studijos? Kam reikia perpasakoti atsitiktinai rastų internete puslapių turinį ir dar pavadinti jį "slavų požiūris"? Ką tos svetainės turi bendro tarpusavyje? Gal man paieškoti kokio maniako svetainės, kur būtų parašyta, kad žemaičiai buvo užkariavę visą Aziją iki Mongolijos ir sukurti straipsnį "Baltų požiūris į Azijos istoriją". Taigi, kol kas jokio prasmingo turinio šiame straipsnyje nematau. Beje, verta gal pačiam būtų paskaityti Pašuto "Lietuvos valstybės susidarymas", yra išleista ir lietuviškai, gal tada būtų aiškiau, kad baltarusių istoriografija yra daugiapusės ir įvairi, paskaityk taip pat Jarmolovičių, gal tada bus galima kažką iš to straipsnio išspausti, pakeitus pavadinimą. Dirgela 20:22, 20 Lapkričio 2005 (EET)

    Aišku, kad visa tauta vienos nuomonės neturi, bet toji "oficialioji nuomonė" atsispindi, pavyzdžiui, tos šalies mokykliniuose istorijos vadovėliuose, kadangi juos reguliuoja valstybė (Lietuvoje niekas neleistų naudoti tokio istorijos vadovėlio, kur istorija būtų pateikiama kaip čia rašoma). Be to, tai tikrai ne kažkokios "ligotos fantazijos", o vyraujanti nuomonė ( belarusguide.com beje yra rimtas puslapis); savo minėtu pavyzdžiu tiek daug tiklapių irgi tikrai nerastum. Jei nori, pavadinimą ir tai, kas parašyta galima keisti. Iš esmės šitą būtų galima dėti į straipsnį Lietuvos istorija kaip tam tikras nuomones, bet kad čia viskas taip skirtinga, kad nežinau, ar verta. DeirYassin 20:40, 20 Lapkričio 2005 (EET)

      Ar esi vartęs baltarusišką vadovėlį? Tai kas iš to straipsnio, kur čia surašei, yra baltarusiškuose vadovėliuose? Nu o, kad belarusguide.com rimtas puslapis tai nereikia juokinti nei savęs, nei manęs - pasižiūrėk vien kaip jis atrodo, jei nori numirti iš juoko pasižiūrėk į redaktorius žaliame fone :D http://www.belarusguide.com/main/Belarusians.html Kaip ir minėjau, jei nori palikti kaip nuomonę apie Lietuvos istoriją, tai turėtum bent jau suformuluoti kieno ta nuomonė. Siūlyčiau įsiskaityti ką apie Baltarusijos istoriją mano Lukašenka (http://president.gov.by/eng/map2/hist/) ir parašyti apie oficialųjį Baltarusijos požiūrį į savo istoriją (jei pavyktų gauti baltarusiškų vadovėlių, galėtum pasiremti ir jais), tai būtų žymiai rimčiau nei iš viso interneto surankioti kuriozai dabartiniame straipsnyje.Dirgela 21:00, 20 Lapkričio 2005 (EET)

        Na, faktas toks, kad baltarusiškuose vadovėliauose pavyzdžiui LDK yra vadinama Lietuvos, Rusios ir Žemaitijos Didžiąja Kunigaikštyste. Beje, straipsnyje paminėtų idėjų galima rasti ir baltarusiškoje bei rusiškoje vikipedijose - straipsniuose apie LDK ir pan. Faktas toks, kad nuomonė egzistuoja ir tai nėra vieno ar kelių žmonių nuomonė - bet esi teisus, kad reikia daugiau šaltinių, pasistengsiu su laiku jų rasti (tik kad turbūt bus nelengva, negyvenant Baltarusijoje ir nemokant jų kalbų). Jei pats žinai kokių, irgi gali pridėti. DeirYassin 00:03, 21 Lapkričio 2005 (EET)

  Įdomu kokiai kategorijai būtų galima jį priskirti, gal kategorija:Klaidingos istorijos supratimas ? :). Ir dar būtų įdomu pažiūrėti lenkų, latvių, rusų versijas. Kiekvienoje valstybėje rašoma taip kaip jiems norisi, tai jų teisė. Mano manymu tokie straipsniai tik kursto priešiškumą kitataučiams. Pati straipsnio mintis neteisinga, siūlyčiau gal net pati straipsnį ištrinti kaip kurstantį tautitinę nesantaiką. Atlantas 00:09, 21 Lapkričio 2005 (EET)

    Nemanyčiau, kad straipsnis kursto tautinę nesantaiką - kaip ir pats pastebėjai, požiūris į istoriją skiriasi skirtingose valstybėse. Čia, sakyčiau, įdomus būdas pažvelgti į kitų tautų požiūrį, kuriame iš tikrųjų yra ir dalis tiesos (pvz. slavų kalbos svarba LDK); suvokimas, kad yra kitokių nuomonių, tų nuomonių įvertinimas, padeda adekvačiau suvokti istoriją; ypač kai kalba eina apie viduramžių istoriją, kuri buvo jau seniai, kur yra vienas kitam prieštaraujančių šaltinių ir kur istorikai . Čia nėra tokių skaudulių kaip sovietų okupacija ar antrasis pasaulinis karas, nes žmogiškasis ryšys su šita istorija jau prarastas (t.y. nebėra gyvų žmonių, kurie tuos laikus prisimintų, ar kurių tėvai ar seneliai būtų tais laikais gyvenę). O žmogus, neišgirdęs visų nuomonių - tame tarpe ir preištaraujančių jam įprastoms - ir tas nuomones remiančių argumentų sunkiau gali susidaryti bendrą "neutralų" įspūdį. DeirYassin 00:59, 21 Lapkričio 2005 (EET)

      Dedu žymę "NPOV" kadangi straipsnis lieka pilnas stereotipų ir asmeninių DeirYassin manymų, nors reikėtų nėti "beviltiškas", nes jis neturi nei tinkamo pavadinimo, nei turinio, kuris kaip minėjau yra visokių gandų internete sankaupa, be to autorius sėkmingai demonstruoja visišką temos nežinojimą, tiek straipsnyje, tiek diskusijoje. (LDK oficialus pavadinimas ir buvo Lietuvos, Rusios ir Žemaitijos Didžioji Kunigaikštystė - kokią čia baltarusiškų vadovėlių specifika atradom?).Dirgela 04:44, 21 Lapkričio 2005 (EET)

        Norėčiau pabrėžti ką jau sakiau Atlantui, straipsnis nesivadina "slavų požiūrio į Lietuvos istoriją netikslumai", o greičiau jo skirtumai nuo standartinio Lietuvoje paplitusio požiūrio. Na, o lietuviškuose vadovėliuose, kaip žinia (kaip ir daugumoje lietuviškų knygų), vartojamas pavadinimas "Lietuvos Didžioji Kunigaikštystė", o anas pavadinimas nėra net minimas. DeirYassin 08:33, 21 Lapkričio 2005 (EET)

          Siūlyčiau, kurį laiką dar netrinti, -- tepabūna kur nors resursuose... Jame yra įdomių minčių, kurias galima panaudoti kituose straipsneliuose -- nebūtinai wiki...... --JonasS 08:22, 15 Gruodžio 2005 (EET)

## [taisyti] delete

Argumentai:

- straipsnis stereotipinis - kažkieno nuomonė primetama visiems slavams
- straipsnis netikslus - kalba eina ne apie slavus, o apie tam tikrų grupių požiūrį
- straipsnis nekonkretus - visur naudojama neveikiamoji forma "manoma", "laikoma", "teigima" nenurodant kas būtent mano, laiko ar teigia.

Dirgela 20:36, 14 Gruodžio 2005 (EET)

Rodomas puslapis "http://lt.wikipedia.org../../../l/i/e/Aptarimas%7ELietuvos_istorija_slav%C5%B3_po%C5%BEi%C5%ABriu_8a51.html"

##### Views

- Straipsnis
- Aptarimas
- Dabartinė versija

##### Paieška